Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: követelménye. [7/2004. (III. 24.) AB határozat, ABH 2004, 98, 121.]
Paragraph Index: 635

követelménye. [7/2004. (III. 24.) AB határozat, ABH 2004, 98, 121.] E kivételektõl eltekintve tehát az Alkotmányban nem nevesített állami tisztségviselõk érvényben lévõ megbízatási (szolgálati) jogviszonyát hátrányosan érintõ jogszabályi változás nem volt alkotmányellenes, s még ezekben a kivételes esetekben sem a visszamenõleges hatályú jogalkotás tilalma, hanem más alkotmányos elv sérült. Az ilyen jellegû módosítások alapján tehát a visszamenõleges hatályú jogalkotás tilalma nem állapítható meg, mivel az Alkotmánybíróság szerint „az Alkotmány 2. § (1) bekezdésével való alkotmányjogi összefüggés nem merülhet fel”.

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes